recursal/SuperWikiNEXT-32B huggingface dataset:
Tuan Guru Dato' Haji **Abbas bin Muhammad** ialah seorang agamawan dan tokoh pendidik di Malaysia. Beliau merupakan pengasas kepada beberapa buah sekolah di Terengganu, antaranya Sekolah Menengah Agama Maarif, Sekolah Menengah Kebangsaan Agama Tok Jiring dan Madrasah Nurul Ittifaq. Beliau juga pernah dilantik sebagai senator bagi negeri Terengganu dalam Dewan Negara. Beliau telah dianugerahkan Tokoh Maal Hijrah negeri Terengganu pada 1988 dan Tokoh Guru Negeri Terengganu tahun 1990. Pada 16 Mei 1991, beliau sekali lagi dianugerahkan sebagai Tokoh Guru Peringkat Kebangsaan oleh Kementerian Pendidikan Malaysia.

Haji Abas mendapat pendidikan awal di Pondok Haji Muhammad bin Haji Hussein, Kuala Besut. Kemudian ketika berusia 14 tahun beliau telah melanjutkan pelajarannya ke Mekah selama 8 tahun. Dari Mekah beliau ke India menyambung pengajian di Universiti Al-Jamiah Al-Islamiah, Gujerat ketika berusia 22 tahun. Setelah pulang ke tanah air, 4 tahun kemudian beliau datang kembali ke India meneruskan pengajiannya di Universiti Darul Ulum Deoband selama setahun pada tahun 1938.

Politik
-------

Beliau pernah dilantik oleh Dewan Undangan Negeri Terengganu sebagai Ahli Dewan Negara Malaysia mewakili negeri tersebut. Beliau berkhidmat dalam sesi pertama Dewan Negara iaitu pada 1959 hingga 1965.

Anugerah dan pengikitrafan
--------------------------

* Terengganu
	+ Darjah Dato' Paduka Mahkota Terengganu (D.P.M.T.) - **Dato'** - 1989

Rujukan
-------

1. ↑  Siti Zaleha Ibrahim; Phayilah Yama; Mohd Faisal Mohamed (2019). "Sumbangan Tok Guru Haji Abbas dalam penubuhan Sekolah Kluster Kecemerlangan" (PDF). *Jurnal Melayu*. **18** (2): 281–292. ISSN 1675-7513 – melalui E-Journal UKM.
2. ↑  "Tok Guru Haji Abas: Guru Agama Dan Pejuang Rakyat". 27 Jun 2016. Dicapai pada 31 Julai 2021.
3. ↑  "Dewan Negara (Senate) Official Report" (PDF). *Parlimen Malaysia*. 11 September 1959. Dicapai pada 31 Julai 2021.
Roux
**Agen pemekat** atau sekadar **pemekat** ialah suatu bahan kimia yang berupaya meningkatkan kelikatan suatu cecair tanpa banyak mengubah ciri-ciri lain. Pemekat lazimnya digunakan dalam bahan-bahan makanan untuk memekatkan sos, sup dan puding tanpa mengubah rasa. Selain itu, pemekat juga digunakan dalam cat, dakwat, bahan letupan dan kosmetik. Pemekat juga boleh membaiki ampaian atau emulsi bahan, seterusnya mengelokkan kestabilan bahan. Agen pemekat juga digunakan sebagai bahan tambahan makanan serta kelengkapan kebersihan diri. Beberapa agen pemekat juga bertindak sebagai **agen gel** yang membentuk gel. Agen pemenkat juga digunakan dalam perubatan ketika seorang pesakit memiliki masalah menelan (disfagia). Cecair dipekat memainkan peranan penting dalam mengurangkan risiko aspirasi pulmonari bagi pesakit disfagia.

Rujukan
-------

1. ↑  Glassburn, Devon L.; Deem, Jodelle F. (1998). "Thickener Viscosity in Dysphagia Management: Variability among Speech-Language Pathologists". *Dysphagia*. **13** (4): 218–222. doi:10.1007/PL00009575. PMID 9716753. S2CID 37019709.
***Abang Sado Jemur Kain*** ialah siri drama televisyen komedi Malaysia 2015 arahan Nuad Hj. Othman dibintangi oleh Shahz Jaszle, Janna Nick, Lan Siro, Cat Farish, Idris Khan, Ammar Alfian dan Afzan A. Rahman. Drama ini memulakan tayangan perdana di Slot Iris TV3 dari 16 November 2015 hingga 17 Disember 2015 menggantikan *Alaa Bib..* dan digantikan oleh *Kak Marr*.

Siri ini boleh didapati melalui penstriman dalam talian di saluran YouTube rasmi TV3.

Sinopsis
--------

Mengisahkan Marzuki, Budin dan Riduan yang telah membuka tempat penjagaan haiwan. Satu hari, kedai haiwan Marzuki didatangi seorang wanita Cina yang kelihatan sedih mengadu kucingnya mati dan meminta bantuan Marzuki untuk menguburkan kucingnya. Marzuki bersimpati lalu membantu wanita itu.

Pada sebelah malam ketika dalam perjalanan ke rumah, Marzuki bertembung dengan sekumpulan pemuda yang sedang membelasah seorang lelaki. Marzuki mengenali lelaki yang dibelasah itu sebagai Idrus lalu membantu menyelamatkanya. Menurut Idrus, budak-budak itu yang memukulnya itu adalah samseng jalanan yang mencuba untuk merompaknya. Setibanya dirumahnya, Marzuki disambut oleh isteri tercinta bernama Elyana dan anak lelakinya Amir. Marzuki berasa amat bertuah kerana mempunyai keluarga yang bahagia. Ibu mertuanya, Mariam juga turut menjaga kebajikan anak menantunya dengan menyediakan makan malam.

Ketika mereka sedang beristirehat bersama keluarga, Marzuki dikejutkan dengan satu panggilan. Ianya adalah daripada kawannya Dino, yang sedang dalam bahaya. Marzuki bergegas keluar dari rumah untuk membantu kawannya dan ini membuatkan hati ibu mertuanya tidak keruan. Sebaik sahaja Marzuki hendak keluar rumah, Mariam berasa curiga terus bertanya kepada menantunya. Mariam tahu tentang kisah silam Marzuki yang merupakan bekas samseng. Marzuki berkeras menyangkal tuduhan Mariam.

Apabila berjumpa Dino, dia menceritakan kepada Marzuki yang dia telah diancam oleh sekumpulan samseng kerana tersalah mengurat wanita yang merupakan isteri kedua seorang ketua kumpulan samseng. Dino kecewa apabila Marzuki tidak dapat membantunya kerana dia telah bersara daripada menjadi samseng. Bagaimana Dino ingin menyelamatkan diri sendiri? Adakah Dino berjaya memujuk Marzuki untuk menyelamatkannya daripada kumpulan samseng yang mengejarnya itu?

Pelakon
-------

* Shahz Jaszle sebagai Marzuki
* Janna Nick sebagai Elyana
* Lan Siro sebagai Budin
* Cat Farish sebagai Riduan
* Kartina Aziz sebagai Mariam
* Kay Maria sebagai Sabariah
* Fiza Halim sebagai Dr. Aini
* Keena Mentor sebagai Sally

Lihat juga
----------

* Trilogi drama *Abang Sado*:
	+ *Abang Sado Kau Ado* (2015)
	+ *Abang Sado Boleh Beres* (2016)

Rujukan
-------

1. ↑  *Abang Sado Jemur Kain (2015): Episod Penuh*. *YouTube*. TV3. Dicapai pada 31 Mei 2018.
**Andrew Khoo Chin Hock** merupakan seorang peguambela dan peguamcara di Malaysia dan dilantik sebagai Pengerusi Bersama Jawatankuasa Hak Asasi Manusia Majlis Peguam Malaysia. Majlis Peguam Malaysia merupakan badan guaman bertauliah yang menyelia 17,000 ahli sama ada peguam baru atau lama. .

Beliau banyak menyumbang rencana dalam halaman web Bar Malaysian, dan juga akhbar online seperti 'Malaysiakini' dan 'The Nut Graph', serta suratkhabar Wall Street Journal di Amerika Syarikat. Beliau pernah belajar dan/atau bekerja di beberapa buah negara seperti Amerika Syarikat, Kanada, England, Jamaica, Singapura dan Uganda, selain daripada Malaysia.

Dalam satu forum 'Aktivisme Politik Baru dan Penjajaran Semula: Implikasi Ke Atas PRU-13 Malaysia' di Petaling Jaya, Andrew Khoo mendakwa akan kecewanya rakyat Malaysia jikalau pembangkang berjaya berkuasa selepas PRU-13 tetapi tidak dapat menyelesaikan isu-isu dalaman di antara PKR, PAS dan DAP. Walaupun dasar bersama ada dalam Buku Jingga tetapi 'Kabinet Bayangan' tidak ada.

Memperkasakan hak asasi manusia di Malaysia
-------------------------------------------

Andrew berkata ada negara-negara Islam di dunia turut mendesak Malaysia melindungi hak etnik dan agama minoriti serta mengambil lebih perhatian terhadap isu hak asasi manusia dan kebebasan bersuara serta berpersatuan. Mereka tidak menggunakan keagamaan Islam sebagai alasan tidak mengiktiraf kesejagatan hak asasi manusia. 

Dia menyokong tuntutan Gabungan NGO-NGO Hak Asasi Manusia (Comango) kepada Majlis Hak Asasi Manusia Pertubuhan Bangsa-Bangsa Bersatu (PBB) dalam isu proses semakan berkala sejagat (UPR) pada Oktober 2013 untuk memperkasakan hak asasi manusia di Malaysia.

Dilarang masuk ke Vietnam
-------------------------

Pada 8 September 2014, Andrew Khoo dilarang daripada memasuki bandaraya Hanoi, ibu negeri Vietnama sejurus selepas mendarat di Lapangan Terbang Antarabangsa Hanoi. Beliau diiring kembali ke pesawat yang dinaikinya dan tidak diberikan sebarang alasan berhubung larangan itu. Beliau dibawa ke pejabat imigresen di lapangan terbang selepas pasportnya dicop. Kakitangan lapangan terbang sibuk mengisi borang tertentu, membuat panggilan telefon dan pasportnya disalin beberapa kali. Kemudian dia dimaklumkan bahawa dia dilarang masuk ke Vietnam, cop masuk dibatalkan dan diiring semula ke pesawat Malaysian Airlines MH753 jelasnya menerusi Facebook. Ini berkaitan dengan usahanya dalam tahun 2013 ingin memantau kes terhadap peguam hak asasi manusia Vietnam Le Quoc Quan yang dibawa ke mahkamah kononnya kerana tuntutan cukai yang tidal dibayar.

Rujukan
-------

1. ↑  Lawyer Andrew Khoo denied entry to Vietnam
2. ↑  Tragedi diramal landa negara
3. ↑  Pemimpin Majlis Peguam dilarang masuk Vietnam
**Abraham de Moivre** (Sebutan bahasa Perancis: [abʁaam də mwavʁ]; 26 Mei 1667 – 27 November 1754) adalah seorang ahli matematik Perancis yang dikenali dalam Formula de Moivre, suatu formula yang menghubungkan nombor kompleks dan trigonometri, dan untuk karyanya pada taburan normal dan teori kebarangkalian. Beliau adalah kawan kepada Isaac Newton, Edmond Halley, dan James Stirling. Walaupun dia menghadapi penganiayaan agama, dia tetap menjadi "orang Kristen yang teguh" sepanjang hidupnya. Di antara rakan-rakannya yang terkurung Huguenot di England, beliau adalah seorang rakan sekerja editor dan penterjemah Pierre des Maizeaux.

De Moivre menulis sebuah buku mengenai teori kebarangkalian, *The Doctrine of Chances*, dikatakan telah dihargai oleh penjudi. De Moivre mula-mula menemui formula Binet, ungkapan tertutup untuk nombor Fibonacci yang mengaitkan kuasa ke-n nisbah emas φ ke nombor Fibonacci n. Beliau juga merupakan yang pertama untuk merapatkan teorem had pusat, asas teori kebarangkalian.

Rujukan
-------

1. ↑  John J. O'Connor dan Edmund F. Robertson. *Abraham de Moivre* di Arkib Sejarah Matematik MacTutor.
Bagi Yang di-Pertua Negeri Sabah, lihat Ahmadshah Abdullah.

**Yang Dipertuan Pagar Ruyung Raja Alam Ahmadshah** disebut juga dengan **Sultan Ahmadshah** adalah **raja alam** Pagar Ruyung.

Biografi
--------

Munculnya nama Sultan Ahmadshah sebagai Yang Dipertuan Pagar Ruyung, berdasarkan dari kaitan surat-menyurat antara seorang regent VOC di Padang, *Jacob Pits* dengan raja Minangkabau, salah satunya surat bertanggal 9 Oktober 1668 yang ditujukan kepada *Sultan Ahmadshah, Iskandar Zur-Karnain, Penguasa Minangkabau yang kaya akan emas*.. Isi surat tersebut memberitahu bahawa VOC telah berjaya mengusir pengaruh Kesultanan Aceh di sepanjang pesisir barat pulau Sumatera dan meminta raja Minangkabau untuk kembali membuka hubungan dagang dengan mengalirkan hasil emas ke pesisir pantai barat.

Menurut catatan Belanda kemungkinan Sultan Ahmadshah meninggal dunia pada tahun 1674. Lebih awal lagi, pada tahun 1670 Belanda menerima surat yang menyebut sebagai *raja Suruaso*. kemudian disusuli surat pada tahun 1678, dan oleh *Jacob Pits* dirujuk kepada Yang Dipertuan Inderma,. berdasarkan surat yang sampai pada tahun 1703, Sultan Ahmadshah memiliki seorang putera yang bernama *Indermashah dari Suruaso* yang kemudian menggantikannya sebagai raja Minangkabau, surat tersebut juga menyebutkan bahawa Sultan Ahmadshah puteranya *Sultan Khalifatullah Indramashah*..

Rujukan
-------

1. ↑  Sejarah perjuangan Raja Haji Fisabilillah dalam perang Riau melawan Belanda, 1782-1784, Pemerintah Propinsi Daerah Tingkat I Riau, 1989 - Indonesia - 448 pages
2. ↑   Robert Van Niel (1966). Review of W. PH. Coolhaas 'Generale Missiven der V.O.C.' Journal of Southeast Asian History, 7, pp 150-151. doi:10.1017/S0217781100003318.
3. ↑  Dobbin, C.E. (1983). *Islamic revivalism in a changing peasant economy: central Sumatra, 1784-1847*. Curzon Press. ISBN 0-7007-0155-9. Cite has empty unknown parameter: `|coauthors=` (bantuan)
4. ↑   Robert Van Niel (1966). Review of W. PH. Coolhaas 'Generale Missiven der V.O.C.' Journal of Southeast Asian History, 7, pp 150-151. doi:10.1017/S0217781100003318.
5. ↑   Robert Van Niel (1966). Review of W. PH. Coolhaas 'Generale Missiven der V.O.C.' Journal of Southeast Asian History, 7, pp 150-151. doi:10.1017/S0217781100003318.
6. ↑   Robert Van Niel (1966). Review of W. PH. Coolhaas 'Generale Missiven der V.O.C.' Journal of Southeast Asian History, 7, pp 150-151. doi:10.1017/S0217781100003318.

Lihat juga
----------

* Senarai Raja Pagar Ruyung

|
|  |
| Didahului oleh**belum diketahui** | **Yang Dipertuan Pagar Ruyung**1668 - 1674 | Diikuti oleh:**Sultan Indermashah** |
**Agen pengoksidaan** (juga dikenali sebagai **bahan pengoksidaan** atau **pengoksida**) merupakan suatu unsur yang menerima elektron daripada spesies kimia lain dalam satu tindak balas redoks (pengoksidaan-penurunan). Disebabkan agen pengoksidaan memperoleh elektron, ia dikatakan telah diturunkan dan sering kali disebut sebagai penerima elektron.

Contoh pengoksidaan
-------------------

Pembentukan ferum(III) oksida (karat) melalui pengoksidaan besi:

{\displaystyle {\rm {4Fe+3O\_{2}\rightarrow 2Fe\_{2}O\_{3}\!}}}
Dalam tindak balas diatas, besi (Fe) mempunyai nombor pengoksidaan 0 sebelum tindak balas dan 3+ selepas itu. Untuk oksigen (O), nombor pengoksidaannya bermula dengan 0 dan dikurangkan kepada 2-. Perubahan ini boleh dilihat melalui dua "setengah tindak balas" (seimbang) yang berlaku serentak: 

* Setengah tindak balas pengoksidaan: 4Fe → 4Fe3+ + 12e−
* Setengah tindak balas penurunan: 3O2 + 12e− → 6O2−

Besi (Fe) telah dioksidakan kerana nombor pengoksidaannya meningkat dan ia menjadi agen penurunan kerana ia memberikan elektron untuk oksigen (O). Oksigen (O) telah dikurangkan kerana nombor pengoksidaan tersebut telah berkurangan dan ia merupakan agen pengoksidaan kerana ia mengambil elektron daripada besi (Fe).

Lihat juga
----------

* Elektrosintesis
* Pengoksidaan organik

Portal:* icon Sains

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Penggunaan angka Cyril pada sebuah jam.

**Angka Cyril** ialah sistem penomboran dari abjad Cyril yang digunakan oleh puak Slav selatan dan timur. Sistem ini pernah digunakan di empayar Rusia sehingga abad ke-18, apabila Peter Agung menggantikannya dengan angka Arab. 

Sistem yang separa perpuluhan ini, pada asasnya adalah angka Greek yang ditulis dengan padanan grafem dari abjad Cyril—susunannya adalah berdasarkan abjad Greek, dan tidak sama dengan piawai berbeza dalam susunan abjad Cyril. Huruf yang berbeza ditetapkan bagi setiap unit (1, 2, ... 9), setiap gandaan sepuluh (10, 20, ... 90), dan setiap gandaan seratus (100, 200, ... 900). 

Nombor-nombornya ditulis berdasarkan sebutan dalam bahasa Slavik, umumnya dari kiri ke kanan, kecuali untuk nombor 11 hingga 19 yang disebut dan ditulis dari kanan ke kiri. Contohnya, 17 ialah "седмьнадесять", "s'edm'-na-d'es'at'" ("tujuh-atas-sepuluh", berbanding sebutan dalam bahasa Inggeris *seven-teen*). Untuk membezakan nombor dan teks, satu titlo (◌҃ U+0482) diletakkan di atas nombor.

Jadual Utama
------------

Contoh nombor Cyril
Sistem angka Cyril adalah hampir menyerupai huruf-huruf Greek, berikut adalah contoh angka Cyril berdasarkan bahasa gereja Slavik yang digunakan hari ini:

| Nombor | Abjad Greek | Cyril |
| --- | --- | --- |
| 1 | Α, α | А (azu) |  |
| 2 | Β, β | В (viedi) |  |
| 3 | Γ, γ | Г (glagoli) |  |
| 4 | Δ, δ | Д (dobro) |  |
| 5 | Ε, ε | Е (yesti) |  |
| 6 | Ϛ, ϛ (stigma) | S (dzelo) |  |
| 7 | Ζ, ζ | З (zemlia) |  |
| 8 | Η, η | И (Izhe) |  |
| 9 | Θ, θ | Ѳ (fita) |  |
| 10 | Ι, ι | I (i) |  |
| 20 | Κ, κ | К (kako) |  |
| 30 | Λ, λ | Л (liudiye) |  |
| 40 | Μ, μ | М (myslite) |  |
| 50 | Ν, ν | Н (nashi) |  |
| 60 | Ξ, ξ | Ѯ (ksi) |  |
| 70 | Ο, ο | О (onu) |  |
| 80 | Π, π | П (pokoi) |  |
| 90 | Ϟϟ (koppa) | Ч (chrivi) |  |
| 100 | Ρ, ρ | Р (risti) |  |
| 200 | Σ, ς | С (slovo) |  |
| 300 | Τ, τ | Т (tvrido) |  |
| 400 | Ο, ο dan Υ, υ | У (uku) |  |
| 500 | Φ, φ | Ф (fritu) |  |
| 600 | Χ, χ | Х (khieru) |  |
| 700 | Ψ, ψ | Ѱ (psi) |  |
| 800 | Ω, ω | Ѡ (omega) |  |
| 900 | Ϡϡ (disigma) | Ц (tsi) |  |
| 1000 | — | ҂а (tysyacha) |  |

Nombor lebih besar dari 1000
----------------------------

Jika sesuatu nombor melebihi 1,000, tanda ribu ( ҂ U+0482) berbentuk garis pepenjuru dengan dua garis kecil akan diletakkan pada bahagian kiri nombor.

Contoh:

* ҂АѰЅ — 1706;
* ҂ЗРИІ — 7118.

Nombor yang lebih besar (puluh dan ratus ribu, juta dan bilion) tidak boleh diungkapkan dengan tanda "҂", tetapi dengan lingkaran khusus yang mengelilingi huruf untuk menyatakan unit. 

Rajah di bawah menunjukkan angka Cyril untuk ribu, puluh ribu, ratus ribu, juta, dan sepuluh juta

Rujukan
-------

* Гаманович, Алипий (1964, 1984). *Грамматика Церковно-Славянскаго Языка*. Jordanville, NY: Holy Trinity Monastery Свято-Троицкий монастырь. m/s. 271. Diarkibkan daripada yang asal pada 2013-06-28. Dicapai pada 2011-01-15. Text "isbn N/A" ignored (bantuan); Check date values in: `|year=` (bantuan)
Rencana ini ialah mengenai sejenis makanan.  Untuk pelakon dan pelawak Malaysia bergelar sedemikian, sila lihat Sharizan Ahmad.
Semangkuk "abon daging lembu"
**Abon** ialah sejenis makanan berasaskan daging yang diperisakan berbagai rempah sebelum ia dimasak lembut memudahkan ia disiat-siat. Daging dimasak ini mengering lalu disuwir-suwir halus lalu tampak seperti serat-serat kapas. Sifatnya yang kering dan hampir tiada kandungan air menjadikan ia kaedah pengawetan makanan yang berkesan kerana mudah disimpan berminggu-minggu hingga berbulan-bulan dalam kemasan yang kedap udara. 

Selain terbuat dari bahan dasar daging lembu, kambing, kuda, babi, dan kambing biri-biri, ada beberapa abon yang pembuatannya memakai bahan dasar dari makanan laut, seperti ikan tuna, ikan keli, ikan tongkol, belut, ketam rajungan dan udang. Abon biasanya dimakan sebagai lauk taburan di atas nasi, mi pangsit atau bubur, atau sebagai isi lemper dan biasa pula dimakan langsung seperti makanan ringan

Di Indonesia, daging yang biasa digunakan untuk membuat abon berasal dari daging lembu, sehingga orang mengenal 'abon sapi'. Selain daging lembu, bahan lain yang digunakan adalah ayam, babi, ikan, kuda, dan kambing. Di China, abon yang paling lazim adalah abon yang terbuat dari daging babi yang disebut *Chousong*. Sentra pembuatan abon lembu di Indonesia saat ini ada di daerah Boyolali, Solo/Surakarta, Ngawi, Nganjuk, Salatiga, Magelang dan beberapa daerah lain sekitarnya (sekitar Jawa Tengah dan Jawa Timur). Produksi abon lembu juga bisa di temui di kota Palembang dan Pontianak. Sedangkan sentra pembuatan abon dari daging babi banyak terdapat di daerah Bali, Sulawesi Utara, dan Sumatra Utara.

Cara pembuatan
--------------

Potongan daging baik daripada daging lembu atau babi yang sesuai diperisakan dengan garam, MSG atau bahan penambah perisa serta kicap ini direbus dan dididihkan dalam air hingga benar-benar lembut, sehingga serat-serat daging mula terurai lepas lumat dan mudah untuk dipisah-pisahkan ("disuwir-suwir"). Hal ini karena kandungan kolagen dan elastin zat pengikat otot telah larut oleh air rebusan sehingga mudah disuwir-suwir.

Daging yang mulai tercerai-berai hasil rebusan ini kemudian dikeringkan, dapat dengan cara dijemur selama 2 hari atau dengan cara pengeringan yang menggunakan ketuhar. Setelah daging abon sudah dikeringkan, daging harus disangrai di atas penggorengan besar sambil ditumbuk-tumbuk. Ketika ditumbuk daging ini membentuk serat-serat daging yang menyerupai gumpalan benang/kapas. Saat disangrai ini serat daging ditambahkan bumbu-bumbu penambah rasa, seperti gula jawa, MSG, sedikit kicap, pemberi rasa pedas dan bawang goreng, terus diaduk hingga benar-benar kering dan dikemas. Selain itu, beberapa abon yang dibuat dengan mutu rendah sering ditambahkan bahan pengisi yang memberi cita rasa baru yang unik, seperti Kacang parang, kacang gajus, dan sebagainya.

Lihat juga
----------

* Serunding

Rujukan
-------

1. ↑  "'abon' - Maklumat Kata". *Pusat Rujukan Persuratan Melayu*. Dewan Bahasa dan Pustaka Malaysia.
2. ↑  Grigson, Jane (January 1985), *World Atlas of Food*, Bookthrift Company, ISBN 978-0-671-07211-7
***Aashiqui 2*** ialah filem drama muzikal romantis India 2013 arahan Mohit Suri. Dibintangi oleh Aditya Roy Kapur dan Shraddha Kapoor dalam peranan utama, ia diterbitkan oleh Mukesh Bhatt dan Bhushan Kumar di bawah Vishesh Films dan T-Series. Berlatarkan pada awal 2010, *Aashiqui 2* ialah cerita cinta yang berkisarkan perhatian pada hubungan bergelora antara pemuzik Rahul dan Arohi, hubungan yang dipengaruhi oleh masalah Rahul akibat pengambilan arak dan sikap baran. Filem ini secara beransur-ansur mengikuti plot *A Star is Born* (1954). Filem ini merupakan pengganti rohani kepada filem muzikal *Aashiqui* pada tahun 1990, dan pada mulanya menyebabkan keprihatinan dalam media India bahawa ia tidak dapat memenuhi standard dan kejayaan yang tinggi. Penerbitan *Aashiqui 2* bermula pada tahun 2011, dengan fotografi utama berlaku di Cape Town, Goa dan Mumbai dengan anggaran sebanyak ₹ 180 juta. 

Filem yang ditayangkan pada 26 April 2013, menjadi kejayaan komersial di pecah panggung sekaligus menampilkan pendatang baru, dan merupakan salah satu filem Bollywood dengan kutipan paling tinggi pada tahun 2013, dengan pendapatan ₹ 1.75 bilion seluruh dunia dalam tempoh empat minggu pertama. *Aashiqui 2* ialah filem tertinggi yang pernah diterbitkan oleh Vishesh Films. Lagu untuk filem ini menjadi popular selepas keluarannya; lagu "Tum Hi Ho" dan "Sunn Raha Hai" mendahului carta di pelbagai platform di India. Ia kemudiannya mengilhamkan filem berbahasa Telugu, *Nee Jathaga Nenundali*.

Pelakon
-------

* Aditya Roy Kapur sebagai Rahul Jaikar
* Shraddha Kapoor sebagai Aarohi Shirke
* Shaad Randhawa sebagai Vivek
* Mahesh Thakur sebagai Saigal
* Shubhangi Latkar sebagai ibu Aarohi
* Chitrak Bandhopadyay sebagai Salim Bhai
* Mahesh Bhatt sebagai bapa Rahul
* Salil Acharya sebagai Aryan
* Ashish Bhatt sebagai Wartawan
* Aashna Gaikwad sebagai penulis lirik

Rujukan
-------

1. ↑
2. 1 2  "Aashiqui 2 – Movie – Box Office India". Diarkibkan daripada yang asal pada 20 November 2016. Dicapai pada 8 February 2018.

Pautan luar
-----------

* *Aashiqui 2*  di Pangkalan Data Filem Internet (IMDb)
| Mitos Bulan Sabit Suburseries |
| --- |
|   |
| Mitologi Mesopotamia |
| Mitologi Arab Silam |
| Mitologi Levant Silam |
| **Tuhan Semenanjung Arab Pra-Islam** |
| * Abgal
* Aglibol
* Al-Qaum
* al-Lāt, al-'Ilāhat
* Astarte
* Atargatis (Syrian)
* Atarsamain
* Beelshamen
* Bēl, Baʕl, Bēl-Šamīn
* Bes (Egypto-Arabic)
* Dhu'l-Halasa
* Dusares, Dhu Sharā'
* Ēl, Ilāh (NW Semitic)
* Ištar, Athtar
* Malakbel
* Manāt
 | * Manaf
* Nabū, Nebo
* Nasr
* Nergal
* Nuha
* Orotalt
* Ruda
* Shams, Samas
* Sīn, Nanna-Suen
* Suwa'
* Al-‘Uzzá
* Wadd
* Ya'uq
* Yaghūth
* Yarhibol/Malakbel
* *hantu*
 |
| Kotak ini: * lihat
* bincang
* sunting
 |

Dewa-dewa Palmyra: dari kiri ke kanan: tuhan bulan **Aglibôl**, tuhan agung Beelshamên, tuhan suria Malakbêl, abad pertama AM, ditemu berhampiran Bir Wereb, Wadi Miyah, Syria, Muzium Louvre.
**Aglibôl** adalah dewa bulan dalam bandar kuno Palmyra di Syria. Namanya bermakna "Anak Lembu Bel" ("Anak Lembu Tuhan").

Aglibôl digambar dengan halo bulan menghiasi kepada dan kadang-kadang bahunya, dan salah satu penghargaannya adalah bulan sabit.

Aglibôl dikaitkan dengan tuhan suria Yarḥibôl dalam suatu tritunggal. Dia juga dikaitkan dengan versi "Zuhrah" Astarte dan dengan "Bintang Petang" Arṣu Syria.

Kultus Aglibôl berlanjutan sewaktu zaman Hellenik dan kemudian dilanjutkan ke Rom.

Rujukan
-------

Encyclopedia of Gods, Michael Jordon, Kyle Cathie Limited, 2002



|  |  |
| --- | --- |
| Ikon tunas | Rencana berkaitan dengan mitos atau lagenda dari Timur Tengah silam ini ialah rencana tunas. Anda boleh membantu Wikipedia dengan mengembangkannya. |

* l
* b
* s
***Agathidium*** ialah genus kumbang dalam keluarga Leiodidae. 

*A. bushi*, *Agathidium cheneyi*, dan *A. rumsfeldi* merupakan spesies dalam genus ini dinamakan bersempena dengan George W. Bush, Dick Cheney, dan Donald Rumsfeld, masing-masing, oleh dua bekas ahli entomologi Universiti Cornell, Dr Kelly B. Miller (sekarang di Universiti Brigham Young) dan Dr Quentin D. Wheeler (sekarang di ASU). Menurut Miller dan Wheeler, penamaan kumbang-kumbang ini (tiga daripada 65 spesies untuk dinamakan) telah dilakukan sebagai penghormatan kepada ahli politik tersebut. Nama yang sama untuk spesies dalam genus ini termasuklah Darth Vader, "yang berkongsi dengan *A. vaderi* kepala seperti helmet, besar dan bersinar", dan Pocahontas.

Spesies terpilih
----------------

*Agathidium arcticum* Thomson, 1862
*Agathidium atrum* (Paykull, 1798)
*Agathidium badium* Erichson, 1845
*Agathidium bushi* Miller et Wheeler, 2005
*Agathidium cheneyi* Miller et Wheeler, 2005
*Agathidium confusum* Brisout de Barneville, 1863
*Agathidium convexum* Sharp, 1866
*Agathidium discoideum* Erichson, 1845
*Agathidium haemorrhoum* Erichson, 1845
*Agathidium laevigatum* Erichson, 1845
*Agathidium mandibulare* Sturm, 1807
*Agathidium marginatum* Sturm, 1807
*Agathidium nigrinum* Sturm, 1807
*Agathidium nigripenne* (Fabricius, 1792)
*Agathidium pallidum* (Gyllenhal, 1827)
*Agathidium pisanum* Brisout de Barneville, 1872
*Agathidium plagiatum* (Gyllenhal, 1810)
*Agathidium pulchellum* Wankowicz, 1869
*Agathidium rotundatum* (Gyllenhal, 1827)
*Agathidium rumsfeldi* Miller et Wheeler, 2005
*Agathidium seminulum* (Linnaeus, 1758)
*Agathidium vaderi* Miller et Wheeler, 2005
*Agathidium varians* Beck, 1817

Rujukan
-------

* Miller, Kelly B; Wheeler, Quentin D (2005). "Slime-mold beetles of the genus *Agathidium* Panzer in North and Central America, part II. *Coleoptera: Leiodidae*." *Bulletin of the American Museum of Natural History* **291**(1): 1-167. DOI:<0001:SBOTGA>2.0.CO;2 10.1206/0003-0090(2005)291<0001:SBOTGA>2.0.CO;2 Free PDF reprint

Pautan luar
-----------

|  |  |
| --- | --- |
|  | **Wikispesies** mempunyai maklumat berkaitan dengan ***Agathidium*** |

* Press Release from Cornell News
* Dr Kelly B Miller Diarkibkan 2005-04-18 di Wayback Machine's homepage
* Dr Quentin D Wheeler's homepage
|  |
| --- |
| **Abar  dalam hieroglif** |
|  |

**Abar** merupakan ratu Nubia bagi Dinasti ke Duapuluh Lima Mesir.

Kehidupan
---------

Abar merupakan wanita kerabat diraja dari Napata, di Nubia, dan isteri Firaun Piye / Piankhi (750-712 sebelum masihi). Dia merupakan sepupu Raja Alara dari Nubia (anak saudara perempuannya). Dia merupakan ibu Taharqa (memerintah 690-664 sebelum masihi) untuk Dinasti Duapuluh Lima Nubia Mesir dan merupakan anak Kashta dan Ratu Pebatma.

Tidak diketahui samaada Abar mengembara ke utara untuk melihat penabalan anaknya selepas kematian Shebitku, tetapi Taharqa melawat Napata untuk membina kuil ugama baru di situ. Pada tahun 671 sebelum masihi, Taharqa kembali sebagai pelarian selepas raja Assyrian, Essarhaddon mengatasi pertahanan Mesir dalam cubaan keduanya menakhluk Tanah Mesir.

She held several titles: King’s Mother (*mwt niswt*), King’s Sister (*snt niswt*), Mistress of the foreign lands (*nbt kh3swt*), Lady of Upper and Lower Egypt (''*hnwt Sma'w mhw*), Great Lady of the Two Lands (*wrt nbt t3wy*), Noble Lady (*iryt p't*), Great of Praises (*wrt hzwt*), and Sweet of Love (*bnrt mrwt*).

Abar diketahu dari stela (Stela V) dijumpai di Kawa merakamkan apa yang dia tasbihkan sebagai pemain sistrum di kuil oleh bapanya. Dia juga diketahu dari pandangan di Gebel Barkal di mana dia muncul dibelakang anaknya Taharqa dan dari stela dari Tanis.

Reisner mencadangkan bahawa Abar mungkim dimakamkan di Nuri di makam 35.

Rujukan
-------

 1. 1 2 3  Aidan Dodson & Dyan Hilton: The Complete Royal Families of Ancient Egypt. Thames & Hudson, 2004, ISBN 0-500-05128-3, p.234-240
2. ↑  Encyclopedia of Ancient Egypt, Revised Edition, Margaret R. Bunson, "Fact On File, Inc.", ISBN 0-8160-4563-1 (hardcover)
3. 1 2  Grajetski Ancient Egyptian Queens: a hieroglyphic dictionary Golden House Publications. p.88
4. ↑  Dows Dunham and M. F. Laming Macadam, Names and Relationships of the Royal Family of Napata, The Journal of Egyptian Archaeology, Vol. 35 (Dec. 1949), pp. 139-149
**Agensi Tenaga Antarabangsa** (**IEA**; Perancis: *Agence internationale de l'énergie*code: fr is deprecated ) ialah sebuah pertubuhan antara kerajaan yang berpangkalan di Paris ditubuhkan dalam rangka Organisasi Kerjasama Ekonomi dan Pembangunan (OECD) pada tahun 1974 berikutan krisis minyak 1973. IEA pada mulanya didedikasikan untuk bertindak balas terhadap gangguan fizikal dalam pembekalan minyak, serta berfungsi sebagai sumber maklumat mengenai statistik mengenai pasaran minyak antarabangsa dan sektor tenaga lain. 

IEA bertindak sebagai penasihat dasar untuk negara-negara anggotanya, tetapi juga bekerja dengan negara-negara bukan anggota, terutama China, India, dan Rusia. Mandat Badan telah diperluaskan untuk fokus pada "3E", dasar tenaga berkesan: keselamatan tenaga, pembangunan ekonomi, dan perlindungan alam sekitar. Yang terakhir berfokus pada mitigasi perubahan iklim. IEA memiliki peranan luas dalam mempromosikan sumber tenaga alternatif (termasuk tenaga boleh diperbaharui), dasar tenaga rasional, dan kerjasama teknologi tenaga multinasional.

Negara-negara ahli IEA harus mempertahankan tingkat stok minyak keseluruhan yang setara dengan sekurang-kurangnya 90 hari dari import bersih tahun sebelumnya. Pada akhir Julai 2009, negara-negara anggota IEA memiliki cadangan minyak gabungan hampir 4.3 bilion tong (680,000,000 m3).

Pada 1 September 2015, Fatih Birol memegang jawatan sebagai Pengarah Eksekutif yang baru, menggantikan jawatan bekas Menteri Urusan Ekonomi Belanda, Maria van der Hoeven.

Rujukan
-------

1. ↑  
"IEA Energy Scenarios: Change We Have to Believe In". Allianz Knowledge. 2008-06-23. Dicapai pada 2008-07-03.
2. ↑  
"Environment". OECD/IEA. Dicapai pada 2007-12-23.
3. ↑  "Fatih Birol ushers in new era for IEA—Takes office as Executive Director of global energy authority". *IEA*. 1 September 2015.

Bibliografi
-----------

* Scott, Richard (1994). *History of the IEA: The First 20 Years* (PDF). **I**. OECD/IEA. ISBN 978-92-64-14059-2. Diarkibkan daripada yang asal (PDF) pada 2007-04-15.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Agensi Tenaga Antarabangsa*** |

* International Energy Agency
* History and decision establishing an International Energy Agency
* World Energy Outlook
* IEA's Database of Energy Efficiency Policies and Measures
* IEA's Database of Climate Change Policies and Measures
* IEA Energy in Buildings and Communities Programme (EBC, formerly ECBCS)
Keratan rentas kayu jenis abnus yang mempunyai teras berwarna hitam di tengahnya.
**Abnus** (Jawi: ‏أبنوس‎code: ms is deprecated ‎; serapan bahasa Arab meminjam bahasa Yunani Kuno ἔβενοςcode: grc is deprecated  **ébenos** dari **hbny** dalam bahasa Mesir Purba) adalah sejenis kayu keras berwarna hitam keperangan diperolehi dari beberapa spesies pokok dalam genus *Diospyros* termasuk *D. ebenum* dari selatan India dan Sri Lanka, *D. crassiflora* dari Afrika Barat dan *Diospyros celebica* dari pulau Sulawesi di Asia Tenggara. Kayu ini sangat dikehendaki sebagai kayu hiasan kerana rasa sentuh halus serta berciri menggilap seakan cermin setelah dikemaskan.

Kayu ini banyak digunakan dalam penghasilan bahagian alat muzik termasuk kekunci piano dan papan jari alat bertali seperti biola, gitar dan selo; buah-buah catur hitam yang seganding putih gading; batang snuker dan pemegang senjata api seperti senapang patah dan pistol.

Rujukan
-------

1. ↑  Wilkinson, Richard James (1932). "abnus". *A Malay-English dictionary (romanised)*. **I**. Mytilini, Yunani: Salavopoulos & Kinderlis. m/s. 2 – melalui TROVE, Perpustakaan Negara Australia.
2. ↑  Beekes, R. S. P.; van Beek, Lucien (2009). *Etymological Dictionary of Greek*. Leiden: Brill. m/s. 368. ISBN 978-90-04-17418-4.
3. ↑  "Gaboon Ebony". *www.wood-database.com/ Lumber Identification (Hardwoods)*. The Wood Database. Dicapai pada 2016-12-11.
**Aasil Kazi Ahmad** merupakan seorang pembantu Datuk Seri Anwar Ibrahim. Dia dikatakan rakyat Amerika Syarikat keturunan Pakistan. Aasil rapat dengan Dr Jamal Barzinji - penggerak utama International Institute of Islamic Thought (IIIT). Aasil dicadangkan menjadi pegawai khas Anwar di luar negara. Aasil juga terlibat aktif dalam ISNA dan IIIT.

Aasil pernah bertugas dengan Parti Keadilan Rakyat (PKR) kerana pernah bergambar dengan Penasihat PKR, Datuk Seri Anwar Ibrahim. Bajunya berlogo PKR.

Pendedahan Anuar Saari
----------------------

Anuar Shaari bekas setiausaha sulit Anwar Ibrahim di Kementerian Kewangan, dalam sidang media di Hotel Vistana Kuala Lumpur mendedahkan peranan Aasil Kazi Ahmad menjadi dalang menyimpan maklumat tentang Raja Petra Kamaruddin (RPK) - pemilik portal berita Malaysia Today.

Raja Petra dikatakan melarikan dri ke luar negara selepas Anwar gagal membentuk kerajaan pada 16 September 2008. RPK melepaskan jejak melalui Thailand dengan pertolongan Dato Shazril Eskay. Dato Shazril menguruskan visa dan dokumen perjalanan RPK dari Thailand ke United Kingdom.[*perlu rujukan*] RPK bersembunyi di Apartment Trinity Court di Gloucester Bayswater, London. Rumah itu milik isteri Kalimullah Hassan - ketua pengarang NSTP semasa Perdana Menteri Malaysia, Tun Abdullah Ahmad Badawi.[*perlu rujukan*]

Pada 23 April dan 25 Mei 2009 waran tangkap dikeluarkan kepada RPK kerana tidak hadir semasa perbicaraan menerbitkan artikel berbaur hasutan dan memfitnah isteri Perdana Menteri, Datin Seri Rosmah Mansor.

Dato Nazri Abdullah, bekas Ketua Pengarang Berita Harian juga dikatakan memainkan peranan dengan Aasil.

Rujukan
-------

1. 1 2  Kes RPK: Aasil boleh bantu polis Diarkibkan 2010-02-10 di Wayback Machine Utusan Malaysia. 7/2/2010
2. ↑  "Raja Petra berada di London?". Malaysia Today. 20 Disember 2009. Dicapai pada 16 November 2012.
3. 1 2  Zalinah Noordin (17 Mac 2010). "Anwar's former aide questions reason for lawsuit". *The Star Online*. The Star. Dicapai pada 16 November 2012.
**Abdul Aziz bin Abdullah bin Baz** ( 12 Dzulhijjah 1330 Hijrah - 22 November 1912 / 27 Muharram 1420 Hijrah - 13 Mei 1999 ), Beliau merupakan Mufti Besar Arab Saudi dari tahun 1993 sehingga 1999. seorang hakim dan ahli fiqh Saudi dari 1413 Hijrah bersamaan 1992 sehingga kematiannya, di samping jawatan presiden Majlis Ulama Kanan Saudi , menjawat jawatan presiden Jabatan Penyelidikan Ilmiah dan Iftaa, ketua majlis pengasas Liga Dunia Muslim , presiden Akademi Fiqh Islam , dan beliau berkhidmat sebagai Presiden Universiti Islam dalam Madinah selama lima tahun, Ibn Baz menerima Hadiah Raja Faisal kerana Berbakti kepada Islam pada tahun 1402 Hijrah bersamaan dengan 1982.  Buku-buku Ibn Baz berjumlah lebih daripada 41 buah buku, yang merangkumi banyak ilmu Syariah dari fiqh , fatwa dan pemikiran Islam , dan banyak tanggapan terhadap mazhab dan mazhab agama dan intelektual yang timbul sebelum ini dan baru-baru ini, kecuali berpuluh-puluh surat kecil..  Ibn Baz dianggap sebagai salah seorang ulama Sunni terkemuka pada zamannya, dan beliau dihormati dan dihormati oleh semua syeikh pada zamannya di seluruh dunia Islam.Adapun ulama Salafi , mereka menganggap beliau sebagai Imam pada zaman mereka. Muhammad Nasir al-Din al-Albani ini berkata, "Dia adalah pembaharu abad ini. "Dan Abd al-Razzaq Afifi berkata : "Ibn Baz adalah model yang bukan ulama masa ini. Ibn Baz adalah salah satu peninggalan ulama silam yang pertama dalam ilmu, akhlak dan aktivitinya. "Muhammad al-Sabil berkata : "Syeikh Ibn Baz adalah imam Sunni pada zamannya. "

  

**Kisah Syeikh al-Albani dan Ibn Baz**

Diceritakan bahawa salah seorang penuntut ilmu menumpang kereta yang dipandu oleh Syeikh al-Albani dan Syeikh al-Albani memandu kereta itu dengan laju. Maka, pelajar tersebut berkata kepadanya: "Perlahankanlah pemanduan kamu wahai Syeikh, kerana Syeikh Ibn Baz telah berfatwa bahawa membawa kenderaan melebihi kelajuan termasuk dalam perbuatan mencampakkan diri kepada kecelakaan." Syeikh al-Albani pun berkata: "Ini ialah fatwa daripada orang yang tidak pernah memandu kenderaan." Pelajar itu berkata: "Bolehkah aku sampaikan kepada Syeikh Ibn Baz?" Syeikh al-Albani menjawab: "Sampaikanlah kepadanya." Apabila pelajar itu menyampaikan kepada Syeikh Ibn Baz apa yang dikatakan oleh Syeikh al-Albani, beliau pun ketawa dan beliau berkata: "Sampaikan kepadanya bahawa fatwa itu adalah daripada orang yang belum pernah membayar wang diyat." (Lihat ***Idhak ma‘a al-Tullab wa Mu‘allimin***, hlm. 118).

  

1. ↑  *Who's Who in Saudi Arabia 1978-1979*, pg. 53. Part of the Who's Who series. Edited by M. Samir Sarhan. Jeddah and London: Tihama and Europa Publications. ISBN 0905118286
2. ↑  *Who's Who in the Arab World 1990-1991*, pg. 123. Part of the Who's Who series. Edited by Gabriel M. Bustros. Beirut: Publitec Publications, 10th ed. ISBN 2903188076
**Agensi kerajaan** atau **negeri**, kadangkala **suruhanjaya** yang dilantik, ialah organisasi tetap atau separuh tetap dalam jentera kerajaan yang bertanggungjawab untuk pengawasan dan pentadbiran fungsi tertentu, seperti pentadbiran. Terdapat pelbagai jenis agensi yang ketara. Walaupun penggunaan berbeza, agensi kerajaan biasanya berbeza daripada jabatan atau kementerian dan jenis badan awam lain yang ditubuhkan oleh kerajaan. Fungsi agensi biasanya bersifat eksekutif memandangkan jenis organisasi yang berbeza (*seperti komisen*) paling kerap diwujudkan dalam peranan penasihat—perbezaan ini selalunya kabur dalam amalan namun, ia tidak dibenarkan.

Sebuah agensi kerajaan boleh ditubuhkan oleh sama ada kerajaan negara atau kerajaan negeri dalam sistem persekutuan. *Istilah ini biasanya tidak digunakan untuk organisasi yang diwujudkan oleh kuasa badan kerajaan tempatan*. Agensi boleh ditubuhkan melalui perundangan atau oleh kuasa eksekutif. Autonomi, kemerdekaan dan akauntabiliti agensi kerajaan juga berbeza secara meluas.

Bacaan lanjut
-------------

* *Machinery of Government Reform: Principles and Practice* in "The Organisation of Central Government Departments: A History 1964–1992", ESRC Whitehall Programme at Nuffield College, University of Oxford. (accessed October 16, 2018)
**Abdul Fadhil bin Abu Bakar Banten** berasal dari Banten iaitu sebuah daerah di Jawa Barat. Beliau lama menuntut di Mekah dan telah sampai di Tanah Melayu atau Malaya pada tahun 1915. Beliau kemudiannya tinggal menetap di Lenga yang terletak kira-kira 48 km dari Bandar Maharani.

Semasa tinggal di sana, beliau mengajar agama di masjid-masjid dan di surau-surau. Selepas mengajar beliau berwirid begitulah caranya beliau mengembangkan Wirid Khaujakan iaitu satu daripada amalan Tariqat Naqshabandiayah disamping Tariqat Tijaniyah. 

Beliau kemudiannya berpindah ke Muar selepas kematian isterinya. Di Muar, beliau tinggal di Batu 2 1/2 Jalan Bakri, di sana beliau meneruskan aktivitinya mengajar agama disamping mengembangkan Wirid Khaujakan di masjid-masjid dan surau-surau di sekitar Muar termasuk di Masjid Jamek Muar (sekarang dikenali dengan Masjid Jamek Sultan Ibrahim).

Kira-kira pada tahun 1942, semasa Tanah Melayu dalam pemerintahan Jepun, Sultan Johor ketika itu, Sultan Ibrahim ibni Sultan Abu Bakar, sangat bimbang terhadap keselamatannya, keluarganya dan rakyat jelata seluruhnya. Beliau telah menitahkan Pegawai Daerah Muar ketika itu, Dato' Osman Buang, untuk mencari seorang ulama yang boleh membantunya dalam mengatasi masalah itu. Dato' Osman telah mencadangkan Haji Fadhil Banten yang sanggup berdoa seperti yang dihajatkan oleh Baginda Sultan.

Haji Fadhil Banten kemudiannya telah dibawa ke Johor Bahru dan Sultan Ibrahim telah menawarkan kepada beliau supaya tinggal disebuah rumah berhampiran dengan istana, tetapi beliau telah memilih untuk tinggal di Masjid Pasir Pelangi, kerana suasana di masjid lebih memudahkan dan lebih baik baginya untuk beribadah.

Tuan Guru Kiyai Haji Abdul Fadhil bin Abu Bakar Banten turut bertanggungjawab menubuhkan Pertubuhan Kebajikan Wirid Khaujakan.

Rujukan
-------

1. 1 2 3  Oleh UM, "Sheikh Fadhil Banten - Penyebar wirid Khaujakan di Johor" Diarkibkan 2018-12-02 di Wayback Machine. Urusan Malaysia-bicara agama 17/05/2004. Diambil 02 Disember 2018
2. ↑  Oleh MAPTAM, "Syeikh Fadhil Banten, ulama rohani terkenal Johor". Tokoh Ulama Alam Melayu 7 Ogos 2009. Diambil 02 Disember 2018
3. ↑  Oleh MPM, "Info Muar: Halaman 3 dari 3". Majlis Perbandaran Muar-Kebudayaan. Diambil 02 Disember 2018

* Buku Panduan Wirid Khaujakan disusun oleh Ahli Jawatankuasa Khaujakan bersama Ahli Majlis Fatwa Johor

Pautan luar
-----------

*
**Aarambhada** ialah sebuah bandar banci ("census town") dalam daerah Jamnagar di negeri Gujarat, India.

Demografik 2001 ديموݢرافيک 2001
-------------------------------

Menurut bancian India pada tahun 2001, Aarambhada memiliki bilangan penduduk seramai 15,008. Dari jumlah tersebut, kaum lelaki membentuk 51%% dari jumlah keseluruhan populasi dan wanita seramai 49%%.

Pendidikan 2011 ڤنديديقن 2011
-----------------------------

Menurut bancian India pada tahun 2001 Aarambhada memiliki kadar pendidikan (kebolehan membaca) 53%%, di bawah kadar purata kebangsaan 59.5%; dengan 61%% dari lelaki dan 39%% wanita mampu membaca. 0.16% dari populasi berusia di bawah 6 tahun. (2001)

Rujukan روجوعن
--------------

1. ↑  Bancian India 2001 (sumber Wikipedia Inggeris) ^ "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16.. Retrieved 2008-11-01.

Pautan luar ڤاءوتن لوار
-----------------------

*
FAA radiotelephony FAA dan carta kod Morse 
**Abjad fonetik NATO** ialah ejaan abjad radiotelefon yang paling banyak digunakan. Ia secara rasmi adalah **Ejaan Abjad Radiotelefon Antarabangsa**, dan juga dikenali sebagai **abjad fonetik ICAO**, dengan variasi secara rasmi dikenali sebagai **abjad fonetik ITU dan kod angka**. Organisasi Penerbangan Awam Antarabangsa (OPAA) yang melantik kod abjad secara acrophonik kepada abjad Inggeris, supaya kombinasi kritikal huruf dan nombor yang paling mungkin dapat disebutkan dan difahami oleh mereka yang menghantar mesej suara melalui radio atau telefon, tanpa mengira perbezaan bahasa atau kualiti saluran komunikasi. Huruf ejaan tersebut sering disebut sebagai "huruf fonetik", tetapi mereka tidak berkait dengan sistem transkripsi fonetik seperti Abjad Fonetik Antarabangsa. 

26 kod perkataan dalam abjad fonetik NATO diberikan kepada 26 huruf abjad Inggeris dalam susunan abjad seperti berikut: **A**lfa [ˈalfa], **B**ravo [ˈbravo], **C**harlie [ˈtʃali], **D**elta [ˈdɛlta], **E**cho [ˈɛko], **F**oxtrot [ˈfɔks.trɔt], **G**olf [ˈɡɔlf], **H**otel [hoˈtɛl], **I**ndia [ˈɪndia], **J**uliett [ˈdʒuliˈɛt], **K**ilo [ˈkilo], **L**ima [ˈlima], **M**ike [ˈmai̯k], **N**ovember [noˈvɛmba], **O**scar [ˈɔska], **P**apa [paˈpa], **Q**uebec [keˈbɛk], **R**omeo [ˈromio], **S**ierra [siˈɛra], **T**ango [ˈtaŋɡo], **U**niform [ˈjunifɔm, ˈunifɔm], **V**ictor [ˈvɪkta], **W**hiskey [ˈwɪski], **X**ray [ˈɛks.rei̯], **Y**ankee [ˈjaŋki], **Z**ulu [ˈzulu].

1 [ˈwan], 2 [ˈtu], 3 [ˈtri], 4 [ˈfoa], 5 [ˈfai̯f], 6 [ˈsɪks], 7 [ˈsɛvən], 8 [ˈei̯t], 9 [ˈnai̯na], 0 [ˈziro], 00 [ˈhandrɛd], 000 [ˈtau̯ˈzand]. 

Pematuhan tegas kepada kata-kata ejaan yang ditetapkan — termasuk "Alfa" dan "Juliett" yang salah ejaan — diperlukan untuk mengelakkan masalah kekeliruan yang abjad ejaan direka untuk diatasi. Memo NATO 1955 menyatakan bahawa: 

> It is known that [the ICAO spelling alphabet] has been prepared only after the most exhaustive tests on a scientific basis by several nations. One of the firmest conclusions reached was that it was not practical to make an isolated change to clear confusion between one pair of letters. To change one word involves reconsideration of the whole alphabet to ensure that the change proposed to clear one confusion does not itself introduce others.
> 
>

Kegunaan
--------

Abjad ejaan digunakan untuk mengeja bahagian mesej yang mengandungi huruf dan nombor untuk mengelakkan kekeliruan, kerana banyak huruf berbunyi serupa, contohnya "n" dan "m" atau "f" dan "s"; potensi kekeliruan meningkat jika berlaku gangguan statik atau gangguan lain. Sebagai contoh, mesej "terus ke grid peta DH98" boleh dihantar sebagai "terus ke grid peta Delta-Hotel-Niner-Ait". Menggunakan "Delta" dan bukannya "D" mengelakkan kekeliruan antara "DH98" dan "BH98" atau "TH98". Sebutan luar biasa nombor tertentu direka untuk mengurangkan kekeliruan juga. 

1. ↑  DIN 5009:2022-06, Anhang B: Buchstabiertafel der ICAO („Radiotelephony Spelling Alphabet")
2. ↑  "SGM-675-55: Phonetic Alphabet for NATO Use" (PDF). Diarkibkan (PDF) daripada yang asal pada 12 April 2018.
Sebuah agensi pelancongan di Luxembourg
**Biro perjalanan** ialah peruncit persendirian atau perkhidmatan awam yang menyediakan perkhidmatan berkaitan pelancongan dan pelancongan kepada masyarakat umum bagi pihak penginapan atau pembekal pelancongan untuk menawarkan pelbagai jenis pakej perjalanan untuk setiap tujuan. Agensi pelancongan boleh menyediakan aktiviti rekreasi luar, syarikat penerbangan, penyewaan kereta, kapal pesiar, hotel, kereta api, insurans perjalanan, lawatan pakej, insurans, buku panduan, akses lounge lapangan terbang VIP, mengatur logistik untuk penghantaran barang dan barang perubatan untuk pelancong atas permintaan, umum jadual pengangkutan, penyewaan kereta, dan perkhidmatan pertukaran biro. Agensi pelancongan juga boleh berfungsi sebagai ejen penjualan umum bagi syarikat penerbangan yang tidak mempunyai pejabat di wilayah tertentu. Fungsi utama agensi pelancongan adalah bertindak sebagai ejen, menjual produk dan perkhidmatan pelancongan bagi pihak pembekal. Mereka tidak menyimpan inventori kecuali mereka mempunyai bilik hotel atau kabin yang telah ditempah di atas kapal pesiar untuk acara perjalanan berkumpulan seperti perkahwinan, bulan madu, atau acara kumpulan lain..

Jenis
-----

Agensi pelancongan dapat dibahagikan menjadi tiga, iaitu:

### Agensi pelancongan pelancong

Jenis agensi pelancongan yang paling umum, biasanya menyediakan pakej pelancongan dan aktiviti pelancongan singkat seperti mengelilingi bandar.

### Agensi pelancongan perniagaan

Agensi pelancongan perniagaan berfokus pada perjalanan yang berhubungan dengan urusan perniagaan, seperti mesyuarat, persidangan, pameran atau yang biasa disebut MICE (*Meeting, Insentif, Conference,* dan *Exhibition*).

### Agensi pelancongan khas

Agensi pelancongan khaa menawarkan perkhidmatan yang lebih sedikit daripada jenis agensi pelancongan lain. Agensi ini berfokus pada kegiatan pelancongan tertentu dengan sokongan pegawai yang memahami selok-belok bidang pelancongan atau keadaan geografi suatu tempat pelancongan. Pelancongan yang ditawarkan agensi ini berupa pengembaraan, kesihatan atau agama.

Nota kaki
---------

1. ↑  *Pengantar pariwisata* (dalam bahasa Indonesia). Grasindo. ISBN 978-979-081-069-3.
2. ↑  Asmoro, Agung Yoga (2020-12-10). *Manajemen Usaha Perjalanan Wisata* (dalam bahasa Indonesia). Madza Media. ISBN 978-623-6693-56-8.

Templat:Tunas-pelancongan
**Aambaliyasan** ialah sebuah bandar banci ("census town") dalam daerah Mahesana di negeri Gujarat, India.

Demografik 2001 ديموݢرافيک 2001
-------------------------------

Menurut bancian India pada tahun 2001, Aambaliyasan memiliki bilangan penduduk seramai 6,736. Dari jumlah tersebut, kaum lelaki membentuk 54%% dari jumlah keseluruhan populasi dan wanita seramai 46%%.

Pendidikan 2011 ڤنديديقن 2011
-----------------------------

Menurut bancian India pada tahun 2001 Aambaliyasan memiliki kadar pendidikan (kebolehan membaca) 66%%, melebihi kadar purata kebangsaan 59.5%; dengan 61%% dari lelaki dan 39%% wanita mampu membaca. 0.14999999999999999% dari populasi berusia di bawah 6 tahun. (2001)

Rujukan روجوعن
--------------

1. ↑  Bancian India 2001 (sumber Wikipedia Inggeris) ^ "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16.. Retrieved 2008-11-01.

Pautan luar ڤاءوتن لوار
-----------------------

*